קאלי אוצ'יס

קארלי-מארינה לואיזה (באנגלית: Karly-Marina Loaiza; נולדה ב-17 ביולי 1994), הידועה בשם הבמה קאלי אוצ'יס (Kali Uchis), היא זמרת ופזמונאית קולומביאנית-אמריקאית.

קורות חיים
קארלי-מארינה לואיזה נולדה ב-17 ביולי 1994 באלכסנדריה, וירג'יניה. אביה עבר מפריירה, קולומביה לארצות הברית, תוך שנמלט ממלחמת האזרחים בקולומביה. הוא פגש את אימה של אוצ'יס בארצות הברית בתחילת שנות התשעים. לאימה היו ילדים מנישואים קודמים. אוצ'יס היא בתם היחידה ביחד. אביה חזר לקולומביה כשאוצ'יס למדה בתיכון, במטרה לטפל באימו שחלתה. אוצ'יס שהתה בקולומביה עם אביה ודודותיה במהלך הקיץ. כשגדלה בבית מהגרים ובבית הפועלים, חיי ביתה התמלאו לעיתים קרובות בעבודת כפיים רבה.

בתיכון, למדה לנגן בפסנתר סקסופון. אוצ'יס השתתפה בלהקת ג'אז, לפני סיום לימודיה בבית ספר התיכון. אוצ'יס הבריזה לעיתים קרובות משיעורים כדי לבלות במעבדת הצילום, ויצרה סרטים קצרים ניסיוניים. התעניינותה בצילום הובילה אותה ליצירת עטיפת מיקסטייפ. ההברזה מהשיעורים ושבירת העוצר שקבעו הוריה הובילו להוצאתה מביתה בגיל ההתבגרות. במהלך תקופה זו, היא התגוררה במכוניתה וכתבה שירים על המקלדת האלקטרונית שלה, שמאוחר יותר התגבשו למיקסטייפ הלו-פיי שלה, Drunken Babble. היא גם כתבה שירה, שירים ומוזיקה, אך בתחילה לא התכוונה לשיר, והתעניינה יותר בבימוי סרטים מאשר במוזיקה. היא קיבלה את הכינוי "קאלי אוצ'יס" מאביה.

קריירה
זמן קצר לאחר סיום לימודיה, בשנת 2012, אוצ'יס הוציאה את מיקסטייפ הבכורה שלה, Drunken Babble. המיקסטייפ תואר כ"מתנגד לז'אנר" ונודע בזכות השפעותיו מרגאיי, דו-וופ ורית'ם אנד בלוז מתחילת העשור הראשון של המאה ה-21. בשנת 2014, היא שיתפה פעולה עם הראפר סנופ דוג, בשיר "On Edge", שנכלל במיקסטיפ שלו, That's My Work 3.

בפברואר 2015 הוציאה אוצ'יס את מיני-אלבום הבכורה שלה, Por Vida, להורדה בחינם באתר הרשמי שלה, ובהמשך ב-iTunes. בפרויקט התארחו מוזיקאים שונים, בהם דיפלו, טיילר, דה קריאייטור, קייטרנדה ובדבאדנוטגוד. באוקטובר 2015, יצאה לסיבוב ההופעות הראשון שלה, יחד עם לאון ברידג'רס , בארצות הברית ובחלקים מקנדה.

באפריל 2017 יצא אלבום האולפן החמישי של הלהקה הבריטית גורילז, Humanz, בו מתארחת אוצ'יס בשיר "She's My Collar" וברצועת הבונוס "Ticker Tape". בחודש שלאחר מכן, הוציאה אוצ'יס את "Tyrant", בהשתתפות הזמרת האנגלייה ג'ורג'יה סמית' , ששימש כסינגל הראשי מתוך אלבום הבכורה שלה. ביוני 2017 הכריזה אוצ'יס על סיבוב ההופעות הראשון שלה לתמיכה באלבום הבכורה שלה. סיבוב ההופעות התקיים מאוגוסט עד אוקטובר 2017. באוגוסט 2017 הוציאה אוצ'יס את הסינגל השני מתוך האלבום, "Nuestro Planeta", בו מתארח רייקון . באוקטובר 2017 אוצ'יס הייתה מועמדת לפרס גראמי הלטיני להקלטת השנה, על השיר "El Ratico", שיתוף הפעולה שלה עם המוזיקאי הקולומביאני חואנס. כמו כן, היא הייתה מועמדת לפרס גראמי בקטגוריית "ביצוע ה-R&B הטוב ביותר", על השיר "Get You", שיתוף הפעולה שלה עם הזמר הקנדי דניאל סיזר.

בין התאריכים 15 בינואר ל-16 בפברואר 2018, אוצ'יס ליוותה את הזמרת לנה דל ריי בהופעות נבחרות באמריקה הצפונית מתוך סיבוב ההופעות העולמי שלה, LA to the Moon Tour. בינואר 2018 הוציאה אוצ'יס את הסינגל השלישי מתוך אלבום הבכורה שלה, "After the Storm", בהשתתפות טיילר, דה קריאייטור ובוטסי קולינס . באפריל 2018 הוציאה את אלבום הבכורה שלה, Isolation. האלבום זכה לשבחים נרחבים מצד המבקרים, וב-Metacritic זכה לדירוג ממוצע של 87 מתוך 100, בהתבסס על 17 ביקורות.

ביוני 2019, אוצ'יס שיתפה פעולה להקת ה-R&B האמריקאית פרי נשיונלס והראפר האמריקאי מק מילר בסינגל "Time", שהיה לסינגל הראשון של מק מילר לאחר מותו ב-7 בספטמבר 2018. בדצמבר 2019 הוצאיה אוצ'יס את "Solita", שתוכנן במקור להיות הסינגל הראשי של אלבום האולפן השני שלה, אך מאוחר יותר הוחלט כי יהווה כסינגל עצמאי. ב-24 באפריל 2020 הוציאה אוצ'יס את המיני-אלבום To Feel Alive, שהוקלט במהלך בידוד בתקופת מגפת הקורונה.

ב-7 באוגוסט 2020 הוציאה אוצ'יס את השיר "Aquí Yo Mando", לצד הראפרית האמריקאית ריקו נאסטי, שהיה לסינגל המוביל מתוך אלבום האולפן השני שלה, , הפרויקט הראשון של אוצ'יס בשפה הספרדית. ב-1 באוקטובר 2020 הוציאה את הסינגל השני מתוך האלבום, "La Luz", בהשתתפות ג'יי קורטס. ב-18 בנובמבר יצא האלבום, שהגיע למקום השלישי במצעד האלבומים הלטיניים. השיר "Telepatía" יצא כסינגל השלישי מתוך האלבום והיה לשירה הראשון שהגיע ל-40 הראשונים במצעד הבילבורד הוט 100, כשהגיע בשיאו למקום ה-39.

בשנת 2021, בטקס פרסי גראמי ה-63, זכתה אוצ'יס בפרס גראמי, בקטגוריית "הקלטת הדאנס הטובה ביותר", על השיר "10%" של קייטרנדה מתוך האלבום Bubba, בו השתתפה.

ב-4 באוגוסט 2023 הוציאה את הסינגל "Muñekita" עם הראפר אל אלפה והראפרית JT.

אלבום האולפן הרביעי שלה והפרויקט השני שלה בשפה הספרדית, Orquídeas, יצא לאור ב-12 בינואר 2024.

 חיים אישיים 
אוצ'יס היא ביסקסואלית.
משנת 2020 קאלי אוצ׳יס יוצאת עם הראפר דון טוליבר, להם בן משותף אחד.

דיסקוגרפיה
אלבומי אולפן
 2018: Isolation
 2020: 
 2023: Red Moon in Venus
 2024: Orquídeas
 2025: Sincerely

מיקסטייפים
 2012: Drunken Babble
מיני-אלבומים
 2015: Por Vida
 2020: To Feel Alive

 פרסים ומועמדויות 
שנהפרסקטגוריהמועמד(ים)תוצאהמקור2017פרס גראמי הלטיניהקלטת השנה"El Ratico" (עם חואנס)2018פרס גראמיביצוע ה-R&B הטוב ביותר"Get You" (עם דניאל סיזר)פרס המוזיקה של סול טרייןהאמן החדש הטוב ביותרהאמן החדש הטוב ביותר2021פרס גראמיהקלטת הדאנס הטובה ביותר"10%" (עם קייטרנדה)פרס המוזיקה האמריקאית הלטיניתאלבום פופ אהובSin Miedo (del Amor y Otros Demonios)פרס המוזיקה הלטינית של בילבורדהאמן החדש של השנהקאלי אוצ'יסזמרת השנה לשירים לטינייםזמרת השנה לאלבומים לטינייםאמן הפופ הלטיני של השנההשיר הלטיני של השנה"telepatía"שיר הפופ הלטיני של השנהאלבום הפופ הלטיני של השנהSin Miedo (del Amor y Otros Demonios)פרס המוזיקה האמריקאיתשיר אהוב - לטיני"telepatía"אלבום אהוב - לטיניSin Miedo (del Amor y Otros Demonios)זמרת אהובה - לטיניקאלי אוצ'יס2022פרס גראמיאלבום הפופ האורבני הטוב ביותרSin Miedo (del Amor y Otros Demonios)פרס מוזיקת הפופ של ASCAPפזמונאים שירים מנצחים"telepatía"פרס המוזיקה האמריקאית הלטיניתהאמן החדש של השנהקאלי אוצ'יסזמרת אהובהאמן פופ אהובשיר השנה"telepatía"שיר פופ אהובהשיר הוויראלי של השנהפרס המוזיקה של בילבורדאמן לטיני מובילקאלי אוצ'יסאמנית לטינית מובילהאלבום לטיני מובילSin Miedo (del Amor y Otros Demonios)שיר לטיני מוביל"telepatía"פרס המוזיקה הלטינית של בילבורדזמרת השנה לשירים לטינייםקאלי אוצ'יסזמרת השנה לאלבומים לטינייםאמן הפופ הלטיני של השנהפרס המוזיקה האמריקאיתזמרת אהובה - לטיני2023פרס המוזיקה של iHeartRadioהאמן הלטיני החדש הטוב ביותרפרס המוזיקה האמריקאית הלטיניתאמן פופ אהובפרס המוזיקה הלטינית של בילבורדזמרת השנה לאלבומים לטיניים2024פרס בחירת הקהלהזמרת הלטינית של השנהפרס המוזיקה האמריקאית הלטיניתאלבום פופ אהובOrquídeasפרס גראמי הלטיניהקלטת השנה"Igual Que un Ángel" (עם פסו פלומה)שיר הפופ הטוב ביותראלבום ווקאלי הפופ הטוב ביותרOrquídeasביצוע הרגאטון הטוב ביותר"Labios Mordidos" (בהשתתפות קרול ג'י)פרס המוזיקה של בילבורדזמרת לטינית מובילהקאלי אוצ'יס2025פרס גראמיאלבום הפופ הלטיני הטוב ביותרOrquídeasפרס המוזיקה הלטינית של בילבורדזמרת אלבומי הלטינים המובילה של השנהקאלי אוצ'יסאמן הפופ הלטיני של השנה

קישורים חיצוניים



הערות שוליים

קטגוריה:אמריקאים ילידי וירג'יניה
קטגוריה:אלכסנדריה (וירג'יניה): אישים
*
קטגוריה:זמרות-יוצרות אמריקאיות
קטגוריה:זמרות-יוצרות קולומביאניות
קטגוריה:זמרות פופ אמריקאיות
קטגוריה:אמריקאים ממוצא קולומביאני
קטגוריה:ביסקסואליות אמריקאיות
קטגוריה:מוזיקאים להט"בים אמריקאים
קטגוריה:זוכות פרס גראמי
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
קטגוריה:נשים קולומביאניות
קטגוריה:אמריקאים שהופיעו ברשימת טיים 100 נקסט
קטגוריה:אמנים אמריקאים הידועים בשם במה